***Proiect nr.16***

**DECIZIA nr. \_\_\_\_**

**din \_\_\_ \_\_\_\_\_\_\_\_\_\_ 2020**

**Cu privire la executarea bugetului**

**raional pentru semestrul I al anului 2020**

 Examinând raportul cu privire la executarea bugetului raional pentru perioada semestrului I al anului 2020 şi bugetului consolidat al raionului pe perioadă menționată, în conformitate cu Regulamentul privind constituirea şi funcționarea Consiliului raional Criuleni, aprobat prin decizia nr. 3.1/2019, Legea nr.397/2003 privind finanțele publice locale, Legea nr. 181/2014 finanțelor publice şi responsabilităților bugetar-fiscale, Legea nr. 100/2017 cu privire la actele normative, art.43 şi art.46 din Legea nr. 436/2006 privind administrația publică locală, Consiliul raional Criuleni,

**DECIDE:**

1. Se ia act de raportul Direcției Finanțe privind executarea bugetului raional pentru perioada semestrului I al anului 2020, conform anexei nr.1.
2. Se aprobă executarea bugetului raional pentru semestrul I 2020 la partea de venituri în sumă de 94383,7 mii lei şi la cheltuieli în sumă de 81037,4 mii lei, conform anexei nr. 2.
3. Se atenționează conducătorii instituțiilor de învățământ, șefii direcțiilor, secțiilor şi serviciilor din subordinea Consiliului raional Criuleni asupra neajunsurilor în procesul executării bugetului instituțiilor din subordine în perioada de raportare a anului 2020, neutilizarea proporțională a transferurilor cu destinație specială de la bugetul de stat, admiterea datoriilor creditoare, imobilizarea mijloacelor financiare în datorii debitoare.
4. Șefii direcțiilor, secțiilor, conducătorii instituțiilor bugetare finanțate de la bugetul raional, în perioada ce urmează, vor întreprinde măsuri eficiente pentru:
* reducerea datoriilor creditoare, neadmiterea imobilizării mijloacelor financiare în datorii debitoare în procesul executării bugetelor instituțiilor din subordine;
* utilizarea eficientă a resurselor financiare disponibile, executând prioritar cheltuielile de importanță majoră, care asigură funcționalitatea instituției (cheltuieli de personal, alimentarea copiilor în instituțiile de învățământ, achitarea costului serviciilor energetice, comunale și informaționale);
* vor modifica (la necesitate) indicii aprobați pentru anul 2020 pe toate tipurile de mijloace, în scopul executării calitative a bugetelor instituțiilor din subordine.
1. Direcția Finanțe va asigura finanțarea cheltuielilor justificate din încasările reale ale veniturilor la bugetul raional, precum și a celor finanțate din contul transferurilor cu destinație specială alocate de la bugetul de stat.
2. Controlul executării deciziei va fi asigurat de către Președintele raionului.

**Președintele ședinței**

*Contrasemnat:*

**Secretarul Consiliului raional Diana RUSU**

*Elaborat: Simon Olga, șef, Direcția Finanțe.*

*Coordonat: Pavel Spînu, președintele raionului.*